**רביב דרוקר** (נולד ב-11 בספטמבר 1970) הוא עיתונאי חוקר ופובליציסט ישראלי, חתן פרס סוקולוב לתקשורת אלקטרונית לשנת 2011. משמש כפרשן הפוליטי של חדשות 13 ומגיש תוכנית התחקירים "המקור" כמו גם "אזור בחירה".

ביוגרפיה
--------

רביב דרוקר בשידור
רביב דרוקר במהלך הרצאה, אוקטובר 2016
דרוקר הוא הילד האמצעי מבין שלושה אחים; אחיו הבכור הוא מאמן הכדורסל שרון דרוקר. הוא גדל בשכונת רמת ורבר בפתח תקווה, למד בבית הספר היסודי "נווה עוז" בעיר, וסיים תיכון במגמה ריאלית.

בשירותו הצבאי שימש כחוקר מצ"ח ולאחר שחרורו עבד כשנה כחוקר פרטי בתחום הביטוח. הוא בעל תואר ראשון במשפטים מטעם אוניברסיטת תל אביב.

דרוקר החל לעבוד ככתב כללי ב"מעריב". בהמשך שימש ככתב לענייני נדל"ן ותשתיות, ולאחר מכן ככתב מדיני. ב-1998 עבר להיות הכתב המדיני של גלי צה"ל. במקביל הגיש לעיתים בתחנת הרדיו את התוכנית "מה בוער".

החל מאוגוסט 2003 הוא שימש כפרשן הפוליטי של "חדשות עשר". ממרץ 2006 עד אפריל 2009 הגיש לצד עפר שלח את "שישי" - מהדורת ליל שבת של ערוץ 10. ממאי 2009 הגישו השניים את תוכנית התחקירים "המקור"; בהמשך, דרוקר הגיש את התוכנית לצד מיקי רוזנטל ורזי ברקאי, ואחר כך הגיש אותה לבדו.

ב-2004 היה שותף לייסודה של התנועה לחופש המידע, וכיהן כיושב הראש שלה עד דצמבר 2016.

22 יום לפני הבחירות ב-2006 חשף דרוקר את "יומני עמרי" - רשימות ובהן מינויים פוליטיים של עמרי שרון, בנו של ראש הממשלה לשעבר, אריאל שרון. ב-15 ביוני 2007, שלושה ימים לאחר סיום הבחירות הפנימיות לתפקיד יו"ר מפלגת העבודה וההכרזה על ניצחונו של אהוד ברק, חשף דרוקר צילומים מקלפיות במגזר הערבי, שהראו כי כמות המצביעים בפועל הייתה נמוכה משמעותית ביחס לאחוזי ההצבעה הגבוהים שלכאורה נרשמו במגזר. החשיפה הובילה לחקירת משטרה של יאח"ה.

במרץ 2007 חשף דרוקר מסמך פנימי מלשכתו של אהוד אולמרט, שמתעד את ההטבות שנתנו אולמרט ואנשיו לפעילי הליכוד. כמה חודשים לאחר מכן הורה היועץ המשפטי לממשלה, מני מזוז, על חקירת יאח"ה בנושא, בעקבות התחקיר.

ב-2008 פרסם כי בזמן מלחמת לבנון השנייה, כשנסע בנימין נתניהו בלוויית אשתו, שרה נתניהו, למסע הסברה בלונדון, הוצאותיהם היו גבוהות ושולמו על ידי תורם לונדוני. בתגובה הגיש נתניהו תביעת דיבה כנגד דרוקר וערוץ 10,‏ אותה ביטל לאחר זמן מה. הסתבר שנסיעתה של שרה נתניהו לא אושרה כנדרש על ידי ועדת האתיקה, ונתניהו קיבל הערה על כך מהוועדה.

ביוני 2008 חשף דרוקר אי-סדרים בספר המתפקדים של מפלגת קדימה, מה שהוביל לחקירת משטרה של יאח"ה.

בנובמבר 2016 פרסם דרוקר כתבה שלפיה קיבל בנו של ראש הממשלה, יאיר, טובות הנאה מהמיליארדר האוסטרלי ג'יימס פאקר. בתגובה האשים אותו בנימין נתניהו ב"שטיפת מוח" ו"רצח אופי".

באפריל 2018 החל להגיש את הסדרה התיעודית "הקברניטים" העוסקת במנהיגותם של שישה מראשי ממשלות ישראל.

### פרשת ביביטורס ושיחות נתניהו-רגב

 ערכים מורחבים – **פרשת ביביטורס, עע"מ 7678/16 רביב דרוקר נ' הממונה על יישום חוק חופש המידע במשרד ראש הממשלה**  

במרץ 2011 פרסם תחקיר בתוכנית "המקור" שבו טען כי בשנים 1999–2008 נסעו נתניהו ובני משפחתו מחוץ לישראל על חשבון גופים פרטיים, גם אחרי חזרתו של נתניהו לפוליטיקה ב-2002. התחקיר, שנודע כ"פרשת ביביטורס" הביא לבדיקה של מבקר המדינה. בסופו של דבר החליט היועץ המשפטי לממשלה יהודה וינשטיין בספטמבר 2014, לאמץ את המלצות המשטרה ופרקליטות המדינה ולסגור את התיק לאחר ש"במכלול החומר שנאסף לא נמצא שיש מקום לפתוח בחקירה".

ב-2015 עתרו דרוקר וחדשות ערוץ 10 לבית המשפט המחוזי בירושלים, כדי לקבל מידע על כל השיחות שנערכו בין ראש הממשלה נתניהו ועמוס רגב, עורך "ישראל היום", ובעל העיתון שלדון אדלסון. השופט דוד מינץ פסק שנתניהו יחויב למסור את הפירוט המלא של מועדי שיחותיו עם אדלסון ורגב, אך הוסיף כי בטרם חשיפת המידע יש לעדכן את אדלסון ואת רגב על תוצאות העתירה ולאפשר להם להתנגד לה. אלה אכן התנגדו בנימוק של פגיעה בפרטיותם, ובפברואר 2016 ביטל בית המשפט העליון את החלטת המחוזי. לאור זאת קבע השופט מינץ ביולי 2016 שנתניהו לא יחויב למסור את המידע, כי שבנסיבות מקרה זה, העניין הציבורי העומד בבסיס הבקשה לקבל את המידע לא גובר על פני זכותם לפרטיות של רגב ואדלסון. באוקטובר 2016 ערערו שוב דרוקר וחברת החדשות של ערוץ 10 בבית המשפט העליון על ההחלטה, ובאוגוסט 2017 קיבל בית המשפט העליון את הערעור, וקבע שהאינטרס הציבורי במסירת המידע על בסיס חוק חופש המידע, גובר על הפגיעה בפרטיותם של אדלסון ורגב.

### פרשת הצוללות

 ערך מורחב – **פרשת הצוללות**  

בנובמבר 2016 חשף דרוקר תכתובת מייל של דוד שמרון, פרקליטו של ראש הממשלה דאז, בנימין נתניהו. המייל הוכיח את מערבותו של שמרון במכרז הצוללות, תוך שהוא מייצג בעסקה זו את מיקי גנור, נציגה הישראלי של יצרנית הצוללות טיסנקרופ. החשיפה התגלגלה לפרשת הצוללות, שבמסגרתה הוגשו בסופו של דבר כתבי אישום, אם כי בסופו של דבר לא הוגש כתב אישום נגד דוד שמרון עצמו.

### תביעות דיבה

#### נגד דרוקר

בשנת 2007 הגיש יושב ראש ארגון המורים, רן ארז, תביעת דיבה בסך 4 מיליון ש"ח נגד דרוקר, "חדשות 10" ונושאי משרה נוספים ב"חדשות 10", בעקבות ידיעה ששודרה ב"חדשות 10" לפיה שביתת המורים היא חלק מתוכנית קונספירציה של ארז ואחרים להחליף את שרת החינוך יולי תמיר בח"כ עמי איילון. התביעה אושרה בבית משפט השלום, אך נדחתה בערעור שהוגש לבית המשפט המחוזי.

באפריל 2011 הגיש ראש הממשלה, בנימין נתניהו תביעת דיבה בגובה 3.5 מיליון ש"ח נגד ערוץ 10, דרוקר, מיקי רוזנטל ונענע 10, בעקבות הפרסום על המימון הכפול לכאורה לאחת מטיסותיו של נתניהו (פרשת ביביטורס). בעקבות גישור בין הצדדים הגיעו הצדדים להסכמה על ביטול תביעה זו ותביעה נוספת של נתניהו נגד ערוץ 10, תוך ש"ראש הממשלה ורעייתו שומרים על מלוא זכותם לחדש את ההליכים המשפטיים נגד כל אחד מהנתבעים בכל אחת משתי התביעות בכל עת, על-פי שיקול דעתם הבלעדי", ואילו הנתבעים הבהירו כי "ינהגו באופן הוגן וענייני כלפי ה"ה שרה ובנימין נתניהו, בהתאם למדיניותם כלפי יתר האישים והגורמים אותם הם מסקרים".

איש העסקים וולטר סוריאנו הגיש שלוש תביעות דיבה נגד דרוקר. השנייה מתביעות אלה נדחתה על הסף, ובשתי האחרות התביעה נדחתה תוך קביעה שזו תביעת השתקה חיוב סוריאנו בהוצאות משפט בסך 140 אלף ש"ח.

#### מטעם דרוקר

בינואר 2017 הגישו דרוקר ו"חדשות 10" תביעת דיבה נגד העיתונאי אראל סג"ל, על שטען שבתחקיר שפרסם דרוקר הוא ניסה להפיל את מח"ט גבעתי, אל"ם עופר וינטר, מטעמים אידאולוגיים. בעקבות התביעה התנצל סג"ל על דבריו.

באוקטובר 2021 הגיש דרוקר תביעת דיבה בסך מיליון ש"ח נגד יעקב ברדוגו, תחנת הרדיו גלי צה"ל שבה הוא משדר, המגישים נועם פתחי ויותם זמרי ותחנות הרדיו גלי ישראל ורדיו דרום שבהן הם משדרים, בטענה שבעקבות טור שפרסם בעיתון "הארץ" ייחסו לו ביצוע עבירה פלילית של סחיטה באיומים כלפי שר הביטחון בני גנץ.

באפריל 2023 הגיש דרוקר תביעת דיבה בסך 1.2 מיליון ש"ח נגד כנרת בראשי, עכשיו 14, רדיו גלי ישראל ורדיו קול ברמה, בעקבות דברים שבראשי ייחסה לו בדבריה באמצעי תקשורת אלה.

תביעת דיבה שהגיש דרוקר כנגד ינון מגל ושמעון ריקלין נדחתה ב-6 בספטמבר 2023 ברובה הגדול, וכנגד פיצוי של 5,000 ש"ח לטובת דרוקר, פסק השופט הוצאות של 5,000 ש"ח לטובת הנתבעים.

חיים אישיים
-----------

דרוקר הוא בן זוגה של העיתונאית ענת גורן. הם מתגוררים בתל אביב ולהם ארבעה בנים.

ספריו
-----

* **חרקירי** **- אהוד ברק במבחן התוצאה**. הוצאה: ידיעות אחרונות, (2002) - על תקופת שלטונו של אהוד ברק.
* **בומרנג** (2005, יחד עם עפר שלח) - על "כישלון המנהיגות באינתיפאדה השנייה".

פרסים
-----

* בספטמבר 2008 קיבל את אות אומ"ץ.
* ב-2011 זכה בפרס סוקולוב.
* ב-2012 זכה בפרס "מגן השקיפות" מטעם שבי"ל. מנימוקי ועדת השיפוט: "מבכירי העיתונאים בישראל ויו"ר התנועה לחופש המידע, אחד מהלוחמים הידועים למען שקיפות ביחסי הון-שלטון בישראל. מאחוריו שורה של תחקירים נוקבים שזכו לתהודה ציבורית".
* ב-2016 זכתה התנועה לחופש המידע שבראשותו, באות אבירי איכות השלטון בקטגוריית מאבק חברתי למען טוהר המידות ואיכות השלטון.

ביקורת על עבודתו
----------------

בתביעת דיבה שהגיש יו"ר הכנסת דן תיכון נגד דרוקר, גולן יוכפז ומפקד גלי צה"ל זאב דרורי, פסק בית המשפט המחוזי כי התחקיר שפרסמו על תיכון מהווה הוצאת לשון הרע וגזר עליהם תשלום של חצי מיליון ש"ח פיצויים, בערעור שהוגש, הוריד בית המשפט העליון את סכום הפיצויים ל-300,000 ש"ח.

באוגוסט 2008, פרסם העיתון "ידיעות אחרונות" כתבה נגד דרוקר, תחת הכותרת "חפיף דרוקר". בכתבה פורסמו טענות כנגד המקצועיות, האתיקה והאישיות של דרוקר, רובן, מלבד אחת, בעילום שם. דרוקר טען בתגובה שהכתבה כוללת שקרים רבים וכי היא נובעת מנקמנות על כך שמתח מצדו ביקורת על "ידיעות אחרונות" ובכיריו. בהמשך תבע דרוקר את העיתון בסך של מיליון שקל בגין הוצאת דיבה. הצדדים פנו להליך גישור ובסופו הוסכם כי העיתון יפרסם בכפולה הפותחת של המוסף "7 לילות" כי לא הייתה לו כוונה להטיל דופי ביושרה האישית והמקצועית של דרוקר.

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **רביב דרוקר** |
| ויקישיתוף תמונות ומדיה בוויקישיתוף: **רביב דרוקר** |

* רביב דרוקר, ברשת החברתית פייסבוק
* רביב דרוקר, ברשת החברתית אקס (טוויטר)
* רביב דרוקר, ברשת החברתית אינסטגרם
* "רביב דרוקר", במסד הנתונים הקולנועיים IMDb (באנגלית)
* "רביב דרוקר", במיזם "אישים" לתיעוד היצירה הישראלית
* הבלוג של רביב דרוקר
* רביב דרוקר באתר חדשות 13
* מאמרי רביב דרוקר, באתר "הארץ"
* רונן טל, האופוזיציונר: רביב דרוקר ממשיך לנסות להתבלט, באתר nrg‏, 16 במאי 2009
* מורן שריר, הבולשת חוזרת: ריאיון עם שלח ודרוקר, באתר nrg‏, 1 ביוני 2010
* אלקנה שור, הפרוייקט של רביב, באתר nrg‏, 22 במרץ 2013
* איתמר ב"ז, על מה רבו בוגי ונחום ב-2003, באתר העין השביעית, 21 במרץ 2014
* יורם יובל, שיחת נפש עם רביב דרוקר, בטלוויזיה החינוכית, 27 בנובמבר 2014
* ורד רמון-ריבלין, ‏איך אני מכיל את החרדה? בצורה הכי בנאלית, מדחיק. מה אני יכול לעשות? זה נורא מפחיד, באתר גלובס, 3 במרץ 2015
* דרוקר: לא מאמין לברית לפיד-ליברמן, באתר הפלוג, 14 ביוני 2015
* הסיפור של רביב דרוקר - כתבת השער // רונית ורדי, באתר ליברל, 11 בינואר 2016
* רפי רשף, "אינטימי" ראיון אחד על אחד עם רביב דרוקר, באתר nana10‏, 26 ביולי 2016
* אתר למנויים בלבד איילת שני, אני בטוח שיש הרבה חברי כנסת ושרים בליכוד שהם בקשר הרבה יותר טוב איתי מאשר עם נתניהו, באתר הארץ, 22 בדצמבר 2016
* אתר למנויים בלבד יהודה נוריאל, שומר הסף, באתר "ידיעות אחרונות", 22 באוגוסט 2017
* אתר למנויים בלבד גיא רולניק, נתי טוקר, רביב דרוקר: "הרשימות השחורות ב'ידיעות אחרונות' יצרו תרבות מושחתת", באתר TheMarker‏, 11 בפברואר 2018 סרטונים
* גיא ליברמן, ‏"ראש ממשלה, שפעם אחר פעם עושה קמפיין שמטיל רפש - זה בלתי נתפס", באתר גלובס, 5 באפריל 2019
* מאיה נחום שחל, רביב דרוקר: "היום אני רב רק על מה שחשוב", באתר כלכליסט, 22 בפברואר 2022
* עדי רובינשטיין, ניר וולף, רביב דרוקר: "האם בגלל השמאלנות שלי הצופים נטשו לערוץ 14? יכול להיות. אני לא שמח על זה ולא כיף לי עם זה, אבל אם זאת התוצאה, אז זאת התוצאה", באתר ישראל היום, 13 באפריל 2023

הערות שוליים
------------

1. ↑  אהרל'ה ויסברג‏, שרון דרוקר בראיון: "פיני גרשון לא רוצה לראות אותי שמח", באתר וואלה!‏, 11 בפברואר 2016
2. ↑  "אבי (אברהם) דרוקר ז"ל | הארץ, ידיעות אחרונות, מועדון כדורסל מכבי תל אביב, ערוץ 10 | 31.07.14". *מודעות אבל*. 2014-07-31.
3. 1 2  אסף כרמל, רביב דרוקר: "העובדה שעברו חודשיים מאז המלחמה ואף כלי תקשורת ישראלי לא פרסם את הלקחים שלו היא בלתי נסבלת", באתר TheMarker‏, 19 באוקטובר 2006
4. ↑  רביב דרוקר, תחקיר תקצוב בתי הספר: למה הסרוגים נהנים הרבה יותר?, באתר נענע10, ‏2014-11-05
5. ↑  חוקרים פרטיים - לא מה שחשבתם, בבלוג של רביב דרוקר, 31 בדצמבר 2007
6. ↑  אמנון מרנדה, פנייה למזוז: חקור מי מימן הוצאות נתניהו בלונדון, באתר ynet, 15 במרץ 2008
7. ↑  כתב התביעה, סרוק באתר nrg מעריב;  
תביעה: בנימין נתניהו נ' חדשות ערוץ 10, באתר News1 מחלקה ראשונה, 16 במרץ 2008
8. ↑  תביעת לשון הרע של נתניהו בבלוג של רביב דרוקר, 8 ביוני 2009
9. ↑  אריק בנדר, ועדת האתיקה: נסיעת שרה נתניהו לא אושרה, באתר nrg‏, 16 במרץ 2008
10. ↑  החלטת ועדת האתיקה בעניין הקובלנה נגד בנימין נתניהו, 8 ביולי 2008
11. ↑  זו התגובה האישית והחריפה של נתניהו נגד רביב דרוקר, באתר גלובס, 29 בנובמבר 2016
12. ↑  אילן קפרוב‏, אני אנווט: "הקברניטים" המרתקת חושפת את הוואקום המנהיגותי של ישראל, באתר וואלה!‏, 17 באפריל 2018
13. ↑  נדב נוימן, ‏היועץ המשפטי וינשטיין סגר את פרשת "ביבי טורס", באתר גלובס, 4 בספטמבר 2014
14. ↑  אתר למנויים בלבד נתי טוקר, דרוקר עתר, ביהמ"ש קבע: נתניהו יחויב למסור מידע על שיחותיו עם שלדון אדלסון, באתר TheMarker‏, 2 בדצמבר 2015
15. ↑  אורן פרסיקו, תיק השיחות חוזר למחוזי, באתר העין השביעית, 10 בפברואר 2016  
אתר למנויים בלבד נתי טוקר, ניצחון זמני לאדלסון ורגב: העתירה לחשיפת שיחותיהם עם נתניהו חוזרת לביהמ"ש המחוזי, באתר TheMarker‏, 10 בפברואר 2016
16. ↑  אתר למנויים בלבד נתי טוקר, בית המשפט: נתניהו לא יחויב למסור את מועדי שיחותיו עם אדלסון ועורך "ישראל היום", באתר TheMarker‏, 26 ביולי 2016  
אורן פרסיקו, הפה שהתיר הוא הפה שאסר, באתר העין השביעית, 26 ביולי 2016
17. ↑  אתר למנויים בלבד נתי טוקר, דרוקר לעליון: "לחשוף האם נתניהו העורך בפועל של ישראל היום", באתר TheMarker‏, 5 באוקטובר 2016
18. ↑  עע"מ 7678/16 רביב דרוקר ואחרים נ' הממונה על יישום חוק חופש המידע במשרד ראש הממשלה, ניתן ב־7 באוגוסט 2017
19. ↑  "פרקליטו של נתניהו מייצג חברה הקשורה לעסקת הצוללות עם גרמניה", באתר ynet, 15 בנובמבר 2016; רביב דרוקר וגולן יוכפז‏, שערי הגיהינום נפתחו. גם אנחנו לא הערכנו על איזו בועה מודלקת דרכנו, באתר וואלה!‏, 18 באפריל 2018
20. ↑  גלי גינת‏, פרשת הצוללות: היועץ המשפטי לממשלה הורה לפתוח בבדיקה, באתר וואלה!‏, 24 בנובמבר 2016; טובה צימוקי, אישומי שוחד בפרשת הצוללות נגד מפקד חיל הים, מיקי גנור, שר לשעבר ומנהל לשכת רה"מ, באתר ynet
21. ↑  יסמין גואטה, המחוזי עם רביב דרוקר: דחה תביעת רן ארז נגד ערוץ 10, באתר TheMarker‏, 2 באפריל 2012
22. ↑  פנחס וולף וגלעד גרוסמן‏, "ביבי-טורס": נתניהו תובע 3.5 מיליון ש' מערוץ 10, באתר וואלה!‏, 12 באפריל 2011
23. ↑  הסדר הגישור בין הצדדים, 11 באוקטובר 2012
24. ↑  אורן פרסיקו, בהתאם למדיניות, באתר העין השביעית, 28 באוקטובר 2012
25. ↑  אורן פרסיקו, נדחה ערעור נוסף של וולטר סוריאנו, באתר העין השביעית, 5 בספטמבר 2021
26. ↑  אורן פרסיקו, שתי תביעות שהגיש וולטר סוריאנו נגד רביב דרוקר נדחו ונפסק כי הן "תביעות השתקה", באתר העין השביעית, 14 באוגוסט 2023;  
ציוץ של רביב דרוקר בטוויטר, 14 באוגוסט 2023
27. ↑  אלי רוטמן, ‏תחקיר וינטר: אראל סג"ל התנצל בפני רביב דרוקר, באתר כיכר השבת, 13 באוגוסט 2017
28. ↑  אורן פרסיקו, רביב דרוקר תובע את יעקב ברדוגו, גל"צ, גלי-ישראל, רדיו דרום, נועם פתחי, יותם זמרי, באתר העין השביעית, 6 באוקטובר 2021
29. ↑  אתר למנויים בלבד יסמין גואטה, העיתונאי רביב דרוקר תובע 1.2 מיליון שקל מכנרת בראשי, מערוץ 14 ומרדיו גלי ישראל, באתר הארץ, 27 באפריל 2023
30. ↑  שלמה פיוטרקובסקי, ‏דרוקר הפסיד: תבע את מגל וריקלין ולא יקבל דבר, בעיתון מקור ראשון, 6 בספטמבר 2023
31. ↑  לי-אור אברבך, אות אומ"ץ לרביב דרוקר, כרמלה מנשה ונתן זהבי, באתר nrg‏, 23 ביולי 2008
32. ↑  דוד אברהם, רביב דרוקר וחיים ריבלין יקבלו את פרס סוקולוב לתקשורת אלקטרונית, באתר nana10‏, 6 ביולי 2011
33. ↑  אתר למנויים בלבד טלי חרותי-סובר, הזוכים במגן השקיפות 2012: רביב דרוקר וד"ר מרטין וייל, באתר TheMarker‏, 3 ביוני 2013
34. ↑  אתר למנויים בלבד נתי טוקר, זוכי פרס התנועה לאיכות השלטון: השופט דוד רוזן, עיתונאי TheMarker אבי בר-אלי ו"גב האומה", באתר TheMarker‏, 25 באוקטובר 2016
35. ↑  נועם שרביט, מפקד גל"צ לשעבר ו-2 עיתונאים ישלמו חצי מיליון ש"ח פיצוי לדן תיכון, באתר News1 מחלקה ראשונה, 6 בדצמבר 2004
36. ↑  ע"א 653/05 זאב דרורי ואחרים נ' דן תיכון, ניתן ב־2 ביולי 2006
37. ↑  אורן פרסיקו, האקדח מונח על השולחן, באתר העין השביעית, 12 באוגוסט 2008
38. ↑  אורן פרסיקו, ללא דופי, באתר העין השביעית, 22 ביוני 2010

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007311884205171
* BnF: cb15060329n (data)
* ISNI: 0000 0000 6662 9232
* LCCN: no2002072888
* VIAF: 54435075
* WorldCat: lccn-no2002072888

 |